b"\n_START_ARTICLE_\nDaniel Forc\xc3\xa9n Esteban\n_START_SECTION_\nResultats destacats en competici\xc3\xb3\n_START_PARAGRAPH_\nEl desembre de 2010 a Saragossa fou campi\xc3\xb3 de l'Obert Stadium Casablanca amb 7\xc2\xbd punts de 9, els mateixos punts que Artur Kogan per\xc3\xb2 amb millor desempat, una puntuaci\xc3\xb3 que li va valer una Norma de Gran Mestre._NEWLINE_El maig de 2012 guany\xc3\xa0 el XXVI Open Villa de Estadilla, per davant de l'MI Slobodan Kovacevic i el Gran Mestre Josep Oms. El juliol 2012 es proclam\xc3\xa0 a Salobre\xc3\xb1a campi\xc3\xb3 d'Espanya sub-18. Poc despr\xc3\xa9s, l'agost, fou tercer al Campionat d'Europa sub-18 a Praga._NEWLINE_Entrenat per Roberto Cifuentes, l'abril de 2015 a Madrid fou campi\xc3\xb3 universitari al CEU Universitario destacat amb 7\xc2\xbd punts de 9. El juliol de 2015 fou 2n-4t (quart en el desempat) a l'Obert Vila de Sitges amb 7 punts de 9, els mateixos punts que Karen H. Grigoryan i Jorge Cori Tello i a mig punt del campi\xc3\xb3 Johan Salomon. Tamb\xc3\xa9 el juliol de 2015 va assolir el t\xc3\xadtol de Gran Mestre a la 35a edici\xc3\xb3 de l'Obert de Benasc, essent el primer aragon\xc3\xa8s de la hist\xc3\xb2ria en obtenir el t\xc3\xadtol, i en aquell moment el segon m\xc3\xa9s jove de l'estat espanyol, rere el madrileny David Ant\xc3\xb3n. El maig de 2016 guany\xc3\xa0 per tercer cop en la seva carrera el l'obert d'Estadella, aquest cop per davant d'Artur Kogan._NEWLINE_El juliol de 2017 fou 1r-3r (segon despr\xc3\xa9s del desempat) de l'Obert d'Andorra amb 7\xc2\xbd punts de 9, amb els mateixos punts que Manuel Pena Gomez i Alexander Kaspi. L'octubre de 2017 fou tercer al campionat d'Espanya absolut, a Las Palmas de Gran Can\xc3\xa0ria, amb 7, mig per sota d'Iv\xc3\xa1n Salgado i empatat amb David Ant\xc3\xb3n._NEWLINE_El juliol de 2018 fou tercer a l'obert Vila de Benasc. i guany\xc3\xa0 el XII Torneig Internacional d'Escacs d'Alcubierre."